DOI: 10.25625/u2jgd7
title: RMNYStat. A Régi Magyarországi Nyomtatványok statisztikai szempontú adatbázisa

description: Az adatbázis a retrospektív nemzeti bibliográfia azaz a Régi Magyarországi Nyomtatványok (RMNY) könyvsorozat alapján készült, de annak nem teljes körű feldolgozása. A kutatási témánk szempontjából fontosnak ítélt adatelemeket (pl. a nyomdahelyeket, a példányok jelenlegi őrzési helyére vonatkozó adatokat, továbbá a mára már fenn nem maradt példányok egykori őrzési helyét) normalizáltuk és adatgazdagítottuk (pl. helynevek esetében térképi koordinátákkal). Az RMNy bibliográfiában közölt adatokat egykori tulajdonosokra vonatkozó adatokkal egészítettük ki könyvtári katalógusok és kora újkori könyv- és olvasmánytörténeti források (elsősorban Könyvtártörténeti Füzetek. Könyvjegyzékek bibliográfiája (KF), Adattár XVI-XVIII. századi szellemi mozgalmaink történetéhez (Adattár), A Kárpát-medence koraújkori könyvtárai (KKK) sorozatokban publikált) adataival. A kutatás során az RMNYStat adatbázis több nagy változáson ment keresztül, ami érintette mind az adatok struktúráját, mind az adattartalmat (ez utóbbi az idők során bővült). Az adatbázist egy megosztott táblázatkezelőben tartjuk karban, ebből exportáltuk az itt közreadott állományokat. Az adatokat két formátumban adjuk közre 1) Microsoft Excel fájlban, ami adott esetben több táblázatot is tartalmazhat 2) az egyes táblázatokat külön-külön egy-egy Tab Separated Values (TSV) formátumban, ami egy szöveges fájl, melyben a mezőket egy taulátor karakter hatérolja. 1.0 változat (utolsó módosítás: 2024-03-08) RMNYStat.xlsx: az adatbázis MS Excel formátumban RMNYStat.tsv: az RMNY tételek (az adatbázis RMNYStat táblája) Appendix.tsv: az Appendixben szereplő tételek (az adatbázis Appendix táblája) Vacat.tsv: az üres, Vacat-ként megjelölt tételek (az adatbázis Vacat táblája) Papírméretek.tsv: korban szokásos papírméretek táblázata, ez alapján számoltuk ki a valószínűsíthető ívméreteket (az adatbázis Papírméretek táblája) 2.0 változat (utolsó módosítás: 2025-01-12) Főbb változások: az RMNYStat táblába beolvasztottuk az Appandix tételeket, de különválasztottuk a példányokra vonatkozó információkat. Az Adattár és a KKK alapján felvettünk egykori könyvtárakban szereplő RMNY tételeket. RMNYStat.xlsx: az adatbázis MS Excel formátumban RMNYStat.tsv: az RMNY tételek (az adatbázis RMNYStat táblája) Példányok.tsv: az példányokra vonatkozó információk (az adatbázis Példányok táblája) Példánytörténet.tsv: a példányok történetére vonatkozó információk a KKK és az Adattár sorozat kötetei alapján (az adatbázis Példánytörténet táblája) Papírméretek.tsv: korban szokásos papírméretek táblázata, ez alapján számoltuk ki a valószínűsíthető ívméreteket (az adatbázis Papírméretek táblája) A 3.0 változatot visszavontuk, az nem érhető el. 4.0 változat (utolsó módosítás: 2025-01-13) Főbb változások: az adatbázis nem tartalmazza külön a Példánytörténet táblázatot. RMNYStat.xlsx: az adatbázis MS Excel formátumban RMNYStat.tsv: az RMNY tételek (az adatbázis RMNYStat táblája) 5.0 változat (utolsó módosítás: 2025-03-03) Főbb változások: az első kötetre vonatkozó metaadatok és példányokra vonatkozó adatok kiegészültek az RMNY csoport belső nyilvántartásából (az úgynevezett „sárga cédulákból”) felvitt adatokkal. RMNYStat.xlsx: az adatbázis MS Excel formátumban RMNYStat.tsv: az RMNY tételek (az adatbázis RMNYStat táblája) RMNYStat-Fields.xlsx: az RMNYStat mezőinek jelentése MS Excel formátumban RMNYStat-Fields.xlsx: az RMNYStat mezőinek jelentése TSV formátumban